《送行上人住寒山寺》
明代·史谨

晓带慈云下九天，寒山寺里去谈玄。点头或悟岩前石，咒水还谈钵底莲。

满目江山非故国，随身宫殿隔人烟。经过未必无张继，吟听钟声落夜船。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。